ויהי אחרי ההמלצות: הליכוד מתחזק בסקרים - אתר לדעת
שלמה רייכמן כ"ט שבט תשע"ח 22:17 ויהי אחרי ההמלצות: הליכוד מתחזק בסקרים
הציבור לא קונה את המלצות המשטרה: ערוצי החדשות פרסמו הערב סקרי מנדטים, יממה לאחר ההמלצות הקשות של המשטרה נגד ראש הממשלה נתניהו. בסקר ערוץ 10 הליכוד מתחזק ל-27 מנדטים. בסקר ערוץ 2 הליכוד מוביל עם 26 מנדטים. סערת ההמלצות
המשטרה המליצה, אבל הציבור לא מתרשם: סקרי חדשות 2 ו-10 שפורסמו הערב מצביעים על התחזקות לליכוד לעומת סקרים קודמים, זאת יממה בלבד אחרי פרסום ההמלצות הקשות של המשטרה נגד ראש הממשלה בנימין נתניהו.
לפי סקר ערוץ 10 שפורסם הערב, אילו הבחירות היו מתקיימות היום הליכוד היה מנצח עם 27 מנדטים, אחריו יש עתיד עם 25 מנדטים, המחנה הציוני עם 16 מנדטים בלבד, הבית היהודי מתחזק ל-11 מנדטים, הרשימה המשותפת אף היא עם 11, מרצ עולה ל-7 מנדטים, יהדות התורה מתחזקת אף היא ל-7 מנדטים, ישראל ביתנו של ליברמן עם 6 מנדטים, כולנו של משה כחלון עם חמישה מנדטים בלבד, וכל גם מפלגת ש"ס של אריה דרעי.
לפי סקר המנדטים של מינה צמח ומנו גבע בערוץ 2 התמונה דומה, עם שינויים קלים: הליכוד מנצח עם 26 מנדטים, יש עתיד עם 22, המחנה הציוני עם 15 מנדטים, הרשימה המשותפת 12, הבית היהודי 11, כולנו 9 מנדטים, מרצ ויהדות התורה - 7 מנדטים, ישראל ביתנו 6 וש"ס עם חמישה מנדטים בלבד.
בנימין נתניהו, התקשורת, סקרים, המלצות המשטרה